* Lena Nes, lærar rep.
* Grete Marie Molaug, lærar rep
* Mette H. Erga, andre tilsette
* Anne Line Vårdal Viggen, foreldre rep
* Trine Tingvik, foreldre rep
* Kenneth Hovelsen, foreldrerep. og leiar av Driftstyret
* Oda Elise Omland, elevrep.
* Jon Oma, elevrep
* Ove Horpestad, politisk rep
* Vibeke Sola, rektor

**REFERAT FRÅ MØTET I DRIFTSTYRET 26.09.17 Kl. 18.30-20.00**

**24/2017** Referat frå møtet i juni blei godkjend.

**25/2017** Tilbakemelding på veitrafikkplanen av Ove Horpestad:

Innspela frå Tu er kome inn i sakspapira til kommunen. Punkta var : kryssing av veg, gang og sykkelveg langs humpevegen og Lalandsvegen og fartsgrense vidare mot skulen. Planen har vore oppe til endeleg avgjerd i kommunestyret. Resultat: ei prioriteringsliste der våre forslag er tatt med, men dei kjem langt nede på lista. Rett etter at me sende inn våre innspel fekk Nordlysvegen gangfelt og me har fått påmalte striper i asfalten på fotgjengarovergang. Sjølve planen ligg ute på kommunen sine sider.

**26/2017** Saker frå FAU og partnerskap mot mobbing.

Styret er satt og består av fleire av dei same representantane som i fjor. FAU har meld inn saka om skulegudsteneste. Sykkeldagen på Tu har vore oppe til drøfting. Det er eit arrangement som har vore likt over fleire år. Dei eldste elevane er litt leie, og det er vanskeleg å motivera føresette. Det er ønskjeleg å få til noko nytt som samlar heile skulen med elevar frå 1-7 trinn. FAU vurderar å ha eit arrangement saman med «Partnerskap mot mobbing». Foredraget til Marco Elsafadi trakk heile 400 føresette. No ønskjer Partnerskapet eit arrangement med borna i barnehagane og skulen. Det er forslag om aktivitetsdag eller utekino. Det er i tillegg laga logo med hjarta av borna saman med tekst knytta til at vaksne skapar vennskap rundt hjarta. Dette skal vera ein digital plakat som kan nyttast på dei ulike arena. Det er forslag om refleksdag med tema: «Sjå og bli sett»! Dette kan kanskje slås saman med utekino? Arrangementet vil føregå no i haust.

Det er planar om eit felles foreldremøte samstundes som FAU har årsmøtet sitt. Tema for foreldremøtet skal vera mobbing. Vibeke føreslo «Sommerfugleffekten» med Silje Marie Strandberg. Ho fortel eigen historie, visar film og fortel om konsekvensene av mobbing. Dette kan koplast til arbeid med §9a, psykisk helse og livsmestring som ligg føre i ny overordna del av læreplanen.

**27/2017** Saker frå Elevrådet.

Elevrådet er konstituert. Representantane i elevrådet er elevar frå 2.-7. trinn. Hilde Johanne Ueland er no ansvarleg for elevrådet. Representantane frå 7.trinn sit fortsatt for å ha kontinuitet i styret. Elevrådet har hatt nøye gjennomgang av reglane for å sitja i rådet. Ein kan missa plassen om ein ikkje oppførar seg og følgjer skulen sine reglar. Planar for dei komande månadane: regelmessige møter, delta på førestillinga i PALS veka med presentasjon og diktopplesing. Arrangera Tu-talentar og delta på BUK.

**28/2017 Økonomi/Budsjett**

Vibeke orienterte om økonomisk status. Driftstyret vedtok budsjett. Me hadde noko underskot i vår, men refusjonsmidler frå Universitetet og andre har hatt positiv medvirking.

Periodisering er no betre på plass og me har tett dialog med kommunen.

Det blei diskusjon om erstatning av læringsbrett. Me har nokre saker med knust glas. Dette er ein utgiftspost for skulen som me håpar ikkje blir større.

**29/2017 Gudsteneste**

Dei tilsette er delte i si meinig om skulen skal ha gudsteneste i desember. Driftstyret tek endeleg avgjerd. Vedlegg i frå udir var send ut som vedlegg. Me hadde rekkeframlegg der kvar representant fekk uttala seg:

Innspel frå elevrådet: Me har alltid hatt gudsteneste der 1.-3.trinn har vore aktive med song og skodespel, og dei andre elevane har vore tilskodarar. Me har ikkje hatt alternativt opplegg. Elevrepresentane er positive til å ha vidare besøk i kyrkja.

Dei føresette: Det er delte meininger. Nokon er for, og nokon imot det å ha skulegudsteneste. Dei føresette legg vekt på tradisjon og at det er ei rørande fin oppleving for dei føresette og elevane. Dei føresette er positive til at me tek borna med til moskear eller andre gudshus i tillegg til denne gudstenesten. Dei ønskjer at me synar ulike religionar og trur at dette vil gjera borna meir opne og inkluderande.

FAU er også todelt. Dei som er positive meiner at dette er kultur og tradisjonsformidling som skulen bør fortsetja med. Dei som er i mot meiner heimane til den einskilde elev kan ta seg av dette. Det blir stilt spørsmål til kvifor me som vaksne skal leggja føringar for kva borna meiner og trur. Dei bør kanskje få delta, for å ha eit breidare grunnlag for valet dei sjølv skal ta seinare?

Lærarane: Kultur og tradisjon med fellesoppleving for heile skulen talar for ei samling i kyrkja før jul. Det er samstundes ikkje greit at alle elevane må gå her og delta i bøn og trusvedkjenning. Då følgjer me ikkje loven. Kan det vera eit alternativ at me tek kontakt med kyrkja for å få ei samling som legg vekt på fellesopplevingar, songar, skodespel ol, men utan bøn og trosvedkjenning?

Etter mykje drøfting kom driftstyret fram til at skulen skal halda fram med gudsteneste ein gong i året. Rektor tek kontakt med kyrkja for å høyra om program og innhald.

I høve til val av kyrkje ønskjer elevar og føresette helst Klepp kyrkje. Lærarane melder i frå om at det er svært vanskeleg med logistikk og frakting av alle elevane i privatbilar. Det har vore trafikkfarlege situasjonar tidlegare. Rektor vil ta omsyn til tryggleik og økonomi i val av kyrkje.

Skulen må ha eit alternativt opplegg for dei som ønskjer det. Me vil ha påmelding via visma flyt i løpet av november månad.

**30/2017 Ordensreglar**

Me drøfta forslaget til ordensreglar. Me har kun nokre få spørsmål/merknadar:

* Læringsbrett bør erstatta ordet «iPad» i og med at kommunen har nytta dette i andre samanhengar.
* Regelen om underskrift på vekeplan er forelda. No er planen hovudsakleg digital.
* Reglane bør kun vera for elevane og ikkje retta mot dei føresette. (Fråversmelding er også retta mot dei føresette).
* FAU meiner det må stå kva som skjer med ein elev medan sak om skulebyte pågår (§9a).

**31/2017 Nye reglar om elevane sitt skulemiljø; nytt kap. 9a i opplæringsloven**

Rektor informerer om nye reglar. Det er skjerping i høve til eleven si oppleving. Det er eleven si oppleving som tel, ikkje kva vaksne måtte meine. Skulen må i samråd med elev og føresette utarbeida aktivitetsplan. Om dei føresette ikkje er nøgde med korleis skulen handterar saka, kan dei melde saka til fylkesmannen. Om dei finn at me ikkje har gjort rett, kan skuleeigar få bot. Me har godt samarbeid i Jærskulen på dette området. Rektor synte heimesida med link til artiklar, skjema og rettleiing til elev, føresette og tilsette. Dette er lett synleg på heimesida. Føresette og elevar kan senda inn melding om mobbing via raud mobbeknapp på heimesida. Rektor vil motta melding direkte i mailboks. Det er ikkje mogleg å senda anonym melding. Absolutt alle tilsette har meldeplikt om dei ser teikn til krenking eller mobbing.

**32/2017 Ny overordna del av læreplanen**

Rektor informerer om prosess, resultat og konsekvensar. Nye hovudområder i den overordna delen av læreplanen er:

Folkehelse og livsmestring

Demokrati og medborgarskap

Bærekraftig utvikling

**33/2017**

**Eventuelt**

Ingen saker på eventuelt.

Referent

Grethe Marie Molaug, lærar

Vibeke Sola, rektor